สรุปรายงานการประชุม
คณะกรรมการอ้อย ครั้งที่ 2/2550
วันศุกร์ที่ 20 กรกฎาคม 2550 เวลา 13.30 น.
ณ ห้องประชุมกรมส่งเสริมการเกษตร ชั้น 2 ถนนพหลโยธิน กรุงเทพฯ
*********************************************
1. เรื่อง มอบรองอธิบดีกรมวิชาการเกษตรเป็นรองประธานคณะกรรมการอ้อย
	ประธานฯ ได้แจ้งให้ที่ประชุมทราบว่า กรมวิชาการเกษตรได้มอบหมายให้ นายสุขวัฒน์  จันทรปรรณิก รองอธิบดีกรมวิชาการเกษตร ทำหน้าที่เป็นผู้แทนอธิบดีกรมวิชาการเกษตร เป็นรองประธานคณะกรรมการอ้อย
มติที่ประชุม
	ที่ประชุมทราบ

2. เรื่อง บัญชีจัดสรรปริมาณอ้อยขั้นต้นฤดูการผลิตปี 2550/2551
ข้อเท็จจริง
	1. คณะกรรมการอ้อยในคราวประชุมครั้งที่ 1/2550 เมื่อวันที่ 7 มิถุนายน 2550 ได้มีมติเห็นชอบประมาณการปริมาณอ้อยขั้นต้นฤดูการผลิตปี 2550/2551 โดยใช้ข้อมูลพื้นที่ปลูกอ้อยจากสำนักงานเศรษฐกิจการเกษตร (สศก.) สำนักงานคณะกรรมการอ้อยและน้ำตาลทราย (สอน.) และคณะอนุกรรมการอ้อยระดับท้องถิ่น 23 เขต นำมาหาค่าเฉลี่ย เนื่องจากข้อมูลของ 3 หน่วยงานมีค่าใกล้เคียงกัน สรุปได้ดังนี้
		 พื้นที่ปลูก	  6.44	ล้านไร่
		 ผลผลิต	65.30	ล้านตัน
		 ผลผลิตเฉลี่ย	10.14	ตัน/ไร่
	2. สอน. ได้นำเสนอข้อมูลเปรียบเทียบอ้อยเข้าหีบจริงปีการผลิต 2549/2550 กับประมาณการปริมาณอ้อยเข้าหีบปีการผลิต 2550/2551 (เพิ่มเติมครั้งที่ 1 ณ เดือนพฤษภาคม 2550) ของ 5 หน่วยงาน ซึ่งประกอบด้วย

เขตปลูกอ้อย	ปริมาณอ้อยเข้าหีบจริง	สำนักงาน	กลุ่มงานสารสนเทศฯ	ศข. 1 – 4	คณะอนุกรรมการอ้อยฯ	องค์กรชาวไร่อ้อย	โรงงานน้ำตาล	
	ปีการผลิต 2549/2550	เศรษฐกิจการเกษตร	สอน.	สอน.	23 เขต			
	พท.	ผลผลิต	เฉลี่ย	พท.	ผลผลิต	เฉลี่ย	พท.	ผลผลิต	เฉลี่ย	พท.	ผลผลิต	เฉลี่ย	พท.	ผลผลิต	เฉลี่ย	พท.	ผลผลิต	เฉลี่ย	พท.	ผลผลิต	เฉลี่ย	
	(ล้านไร่)	(ล้านตัน)	(ตัน/ไร่)	(ล้านไร่)	(ล้านตัน)	(ตัน/ไร่)	(ล้านไร่)	(ล้านตัน)	(ตัน/ไร่)	(ล้านไร่)	(ล้านตัน)	(ตัน/ไร่)	(ล้านไร่)	(ล้านตัน)	(ตัน/ไร่)	(ล้านไร่)	(ล้านตัน)	(ตัน/ไร่)	(ล้านไร่)	(ล้านตัน)	(ตัน/ไร่)	
																						
เหนือ	1.57	17.06	10.87	1.56	18.12	11.63	1.20	14.55	12.13	1.64	17.95	10.95	1.36	13.84	10.18	1.70	17.18	10.09	1.68	16.04	9.55	
																						
กลาง	2.11	21.22	10.06	2.10	23.75	11.33	2.01	23.37	11.60	2.11	21.07	9.98	2.22	20.24	9.11	2.22	21.34	9.60	2.34	22.31	9.55	
																						
ตะวันออก	0.42	3.30	7.86	0.33	3.56	10.93	0.39	3.97	10.14	0.42	3.57	8.50	0.46	3.68	8.03	0.43	3.47	8.05	0.44	3.40	7.78	
																						
ตะวันออกเฉียงเหนือ	2.66	22.21	8.35	2.29	25.68	11.23	2.47	26.26	10.63	2.40	24.00	10.00	2.43	21.39	8.79	2.86	23.84	8.34	2.78	25.13	9.04	
																						
รวมทั้งประเทศ	6.76	63.80	9.44	6.27	71.11	11.35	6.07	68.15	11.22	6.57	66.59	10.14	6.47	59.15	9.14	7.21	65.82	9.13	7.23	66.87	9.25	
% เพิ่มขึ้น – ลดลง				-	+	+	-	+	+	-	+	+	-	-	-	+	+	-	+	+	-	
เทียบกับหีบจริง				7.24	11.46	20.23	10.21	6.82	18.86	2.81	4.37	7.42	4.29	7.29	3.18	6.66	3.17	3.28	6.95	4.81	2.01	
ปี 2549/2550				%	%	%	%	%	%	%	%	%	%	%	%	%	%	%	%	%	%	

ประเด็นเสนอเพื่อพิจารณา
	พิจารณาทบทวนประมาณการปริมาณอ้อยขั้นต้นฤดูการผลิตปี 2550/2551 ที่ สอน. เสนอเพิ่มเติม จาก 6 หน่วยงานดังกล่าวข้างต้น
มติที่ประชุม
	เห็นชอบประมาณการปริมาณอ้อยขั้นต้นฤดูการผลิตปี 2550/2551 โดยใช้ข้อมูลจากกลุ่มงานสารสนเทศ สอน. ที่ได้จากฐานข้อมูลพื้นที่ปลูกอ้อยจากผลการสำรวจด้วยข้อมูลดาวเทียม ระหว่างปีการผลิต 2546/2547 - 2549/2550 ปริมาณน้ำฝนในแต่ละพื้นที่ (รายอำเภอและรายจังหวัด) และแบบสอบถามจากโรงงานน้ำตาล มาประมวลร่วมกัน (ณ วันที่ 8 มิถุนายน 2550) เพื่อนำเสนอคณะกรรมการบริหารต่อไป ดังนี้
		 พื้นที่ปลูกอ้อย	  6.07	ล้านไร่
		 ผลผลิต	68.15	ล้านตัน
		 ผลผลิตเฉลี่ย	11.22	ตัน/ไร่

3. เรื่อง แบบคำขอจดทะเบียนและบัตรประจำตัวชาวไร่อ้อยและหัวหน้ากลุ่ม
              ชาวไร่อ้อย
ข้อเท็จจริง
	1. สอน. จะดำเนินการจดทะเบียนชาวไร่อ้อยตามกำหนดในเดือนพฤษภาคมและเดือนพฤศจิกายน การจดทะเบียนให้ทำตามระเบียบคณะกรรมการอ้อยและน้ำตาลทราย ว่าด้วย การจดทะเบียนชาวไร่อ้อยและหัวหน้ากลุ่มชาวไร่อ้อย พ.ศ. 2549 ลงวันที่ 24 เมษายน 2549
	2. ระเบียบคณะกรรมการอ้อยและน้ำตาลทราย ว่าด้วย การจดทะเบียนชาวไร่อ้อยและหัวหน้ากลุ่มชาวไร่อ้อย พ.ศ. 2549 ไม่ได้กำหนดแบบคำขอจดทะเบียนและบัตรประจำตัวชาวไร่อ้อยและหัวหน้ากลุ่มชาวไร่อ้อยไว้ ฝ่ายเลขานุการได้จัดทำร่างแบบคำขอและบัตรประจำตัวประกอบด้วย
		 ร่างแบบคำขอจดทะเบียนชาวไร่อ้อยและหัวหน้ากลุ่มชาวไร่อ้อย
		 ร่างบัตรประจำชาวไร่อ้อย
		 ร่างบัตรประจำตัวหัวหน้ากลุ่มชาวไร่อ้อย
ประเด็นเสนอเพื่อพิจารณา
	พิจารณาร่างแบบคำขอจดทะเบียนชาวไร่อ้อยและหัวหน้ากลุ่มชาวไร่อ้อย ร่างบัตรประจำตัวชาวไร่อ้อย และร่างบัตรประจำตัวหัวหน้ากลุ่มชาวไร่อ้อย เพื่อสำนักงานฯ จะได้ดำเนินการจัดจ้างพิมพ์แบบและบัตรดังกล่าวไว้ใช้ในการจดทะเบียนตามระเบียบฯ ตั้งแต่ปี 2550 เป็นต้นไป
มติที่ประชุม
	เห็นชอบให้สำนักงานฯ ดำเนินการจัดจ้างพิมพ์แบบคำขอจดทะเบียนชาวไร่อ้อยและหัวหน้ากลุ่มชาวไร่อ้อย บัตรประจำตัวชาวไร่อ้อย และบัตรประจำตัวหัวหน้ากลุ่มชาวไร่อ้อย และประชาสัมพันธ์ให้แก่ชาวไร่อ้อยและหัวหน้ากลุ่มชาวไร่อ้อยทราบอย่างทั่วถึง ทั้งนี้ มอบหมายให้ฝ่ายเลขานุการนำข้อมูลสรุปจำนวนเกษตรกรชาวไร่อ้อย จำนวนพื้นที่ปลูก จำนวนอ้อย เพื่อเสนอที่ประชุมครั้งต่อไป

4. เรื่อง ประมาณการรายจ่ายเงินกองทุนอ้อยและน้ำตาลทรายประจำปี
                 งบประมาณ พ.ศ. 2551
ข้อเท็จจริง
	1. โครงการควบคุมศัตรูอ้อยโดยชีววิธีปี 2551 ของกรมส่งเสริมการเกษตรเป็นการโครงการต่อเนื่องจากปี 2550 ซึ่งคณะกรรมการอ้อยและน้ำตาลทรายในการประชุมครั้งที่ 1/2550 เมื่อวันที่ 26 มกราคม 2550 ได้มีมติอนุมัติงบประมาณโครงการควบคุมศัตรูอ้อยโดยชีววิธีปี 2550 และได้รับทราบข้อสังเกตของคณะกรรมการบริหารกองทุน ว่า โครงการนี้อาจมีความซ้ำซ้อนกับโครงการเพาะเลี้ยงแมลงปราบศัตรูอ้อย โครงการพัฒนาด้านอ้อยของคณะอนุกรรมการอ้อยระดับท้องถิ่นบางเขต จึงขอให้มีการตรวจสอบและกำหนดให้เป็นภารกิจของหน่วยงานใดหน่วยงานหนึ่งให้ชัดเจน รวมทั้งให้มีการติดตามประเมินผลสำเร็จของการดำเนินงานและกำหนดตัวชี้วัดของโครงการดังกล่าว แล้วรายงานให้สำนักงานคณะกรรมการอ้อยและน้ำตาลทรายทราบด้วย
	2. โครงการพัฒนาด้านอ้อยปี 2551 ของคณะอนุกรรมการอ้อยระดับท้องถิ่น 23 เขต เป็นโครงการที่ดำเนินการมาตั้งแต่ปี 2546 เพื่อพัฒนาอ้อยให้มีผลผลิตและคุณภาพสูง และแก้ไขปัญหาเรื่องการผลิตอ้อยให้ตรงกับปัญหาและความต้องการในท้องถิ่นอย่างแท้จริง โดยจัดสรรงบประมาณตามสัดส่วนปริมาณอ้อยปี 2549/2550 ของแต่ละคณะอนุกรรมการอ้อยระดับท้องถิ่น
	3. ค่าใช้จ่ายสำหรับคณะทำงานพัฒนาโครงการด้านอ้อย เป็นงบติดตามงานโครงการพัฒนาด้านอ้อยปี 2551 ของคณะทำงานพัฒนาโครงการด้านอ้อยที่แต่งตั้งโดยคณะกรรมการอ้อยและน้ำตาลทราย เพื่อติดตามงานโครงการของคณะอนุกรรมการอ้อยระดับท้องถิ่น 23 เขต ในภาคเหนือ ภาคกลาง ภาคตะวันออก และภาคตะวันออกเฉียงเหนือ
	4. โครงการงบฉุกเฉินกรณีเกิดโรคและศัตรูอ้อยระบาด เพื่อป้องกันและแก้ไขกรณีเกิดโรคและศัตรูอ้อยระบาดได้อย่างทันท่วงทีตั้งแต่แรก และลดการสูญเสียปริมาณอ้อย
ประเด็นเสนอเพื่อพิจารณา
	พิจารณาประมาณการรายจ่ายเงินกองทุนอ้อยและน้ำตาลทรายประจำปีงบประมาณ พ.ศ. 2551 เป็นจำนวนเงินทั้งสิ้น 46,000,000 บาท โดยจำแนกเป็นงาน/โครงการดังนี้
	1. โครงการควบคุมศัตรูอ้อยโดยชีววิธีปี 2551 จำนวน 5,000,000 บาท
	2. โครงการพัฒนาด้านอ้อยปี 2551 ของคณะอนุกรรมการอ้อยระดับท้องถิ่น 23 เขต จำนวน 30,000,000 บาท
	3. ค่าใช้จ่ายสำหรับคณะทำงานพัฒนาโครงการด้านอ้อยเพื่อออกติดตามงานโครงการของคณะอนุกรรมการอ้อยระดับท้องถิ่น จำนวน 1,000,000 บาท
	4. โครงการงบฉุกเฉินกรณีเกิดโรคและศัตรูอ้อยระบาด จำนวน 10,000,000 บาท
มติที่ประชุม
	ที่ประชุมเห็นชอบอนุมัติประมาณการรายจ่ายเงินกองทุนอ้อยและน้ำตาลทรายประจำปีงบประมาณ พ.ศ. 2551 ทั้ง 4 งาน/โครงการดังกล่าว เป็นจำนวนเงินทั้งสิ้น 46,000,000 บาท
	ทั้งนี้ ประธานฯ ได้มอบหมายให้กรมส่งเสริมการเกษตรดำเนินการจัดทำโครงการ ตรวจสอบและกำหนดให้เป็นภารกิจของหน่วยงานใดหน่วยงานหนึ่งให้ชัดเจน รวมทั้งให้มีการติดตามประเมินผลสำเร็จของการดำเนินงานและกำหนดตัวชี้วัดของโครงการดังกล่าว แล้วรายงานให้สำนักงานคณะกรรมการอ้อยและน้ำตาลทรายทราบ ภายในวันที่ 1 สิงหาคม 2550
5. เรื่อง ขอความอนุเคราะห์ช่วยเหลือเกษตรกรชาวไร่อ้อยที่ประสบปัญหาน้ำท่วมไร่อ้อยและการแพร่ระบาดของโรคอ้อย
ข้อเท็จจริง
	1. สมาคมชาวไร่อ้อยเพชรบูรณ์ ได้แจ้งว่า เกษตรกรชาวไร่อ้อยในเขตตำบลประดู่งาม อำเภอศรีเทพ จังหวัดเพชรบูรณ์ ประสบปัญหาความเดือดร้อนจากภัยน้ำท่วมแปลงปลูกอ้อยของเกษตรกร จำนวน 21 ราย รวมพื้นที่เสียหายจากน้ำท่วม จำนวน 210 ไร่
	2. ชมรมสถาบันชาวไร่อ้อยภาคอีสาน ได้แจ้งว่า พื้นที่การปลูกอ้อยในภาคตะวันออกเฉียงเหนือพบการระบาดของศัตรูและโรคอ้อยทำความเสียหายให้อ้อยตอและอ้อยปลูกใหม่ จำนวน 142,321 ไร่
มติที่ประชุม
	ที่ประชุมมีมติมอบหมายให้คณะอนุกรรมการอ้อยระดับท้องถิ่น 23 เขต โดยให้เขตที่รับผิดชอบไปสำรวจความเสียหายและประเมินความเสียหาย พร้อมทั้งเสนอแนะวิธีแก้ไข แล้วนำกลับมาพิจารณาในครั้งต่อไป

6. เรื่อง คำสั่งแต่งตั้งคณะทำงานพัฒนาโครงการด้านอ้อย
ข้อเท็จจริง
	คณะกรรมการอ้อยและน้ำตาลทราย ได้มีคำสั่งแต่งตั้ง ที่ 8/2550 เรื่อง แต่งตั้งคณะทำงานพัฒนาโครงการด้านอ้อย ลงวันที่ 29 มิถุนายน 2550 (ดังเอกสารที่แนบมาพร้อมนี้)
มติที่ประชุม
	ที่ประชุมทราบ